Document ID: 32001R2511

Kommissionens forordning (EF) nr. 2511/2001
af 19. december 2001
om ændring af Rådets forordning (EF) nr. 32/2000 med henblik på forlængelse af fællesskabstoldkontingenterne for forarbejdede varer af jute og kokos
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 32/2000 af 17. december 1999 om åbning og forvaltning af GATT-bundne fællesskabstoldkontingenter og visse andre fællesskabstoldkontingenter og om visse gennemførelsesbestemmelser for så vidt angår tilpasning af disse toldkontingenter og om ophævelse af forordning (EF) nr. 1808/95(1), særlig artikel 9, stk. 1, litra b), andet led, og
ud fra følgende betragtninger:
(1) Fællesskabet har i overensstemmelse med sit tilbud i forbindelse med FN's konference om handel og udvikling (UNCTAD) og parallelt med sin generelle præferenceordning (GSP) åbnet toldpræferencer for forarbejdede varer af jute og kokos med oprindelse i visse udviklingslande, som siden 1971 har bestået i en gradvis nedsættelse af toldsatserne i den fælles toldtarif og fra 1978 til den 31. december 1994 i en fuldstændig suspension af disse satser.
(2) Siden den nye generelle præferenceordning trådte i kraft den 1. januar 1995, har Fællesskabet uden for GATT autonomt ved Rådets forordning (EF) nr. 764/96(2), ændret ved forordning (EF) nr. 1401/98(3), og (EF) nr. 32/2000 åbnet fællesskabstoldkontingenter for forarbejdede varer af jute og kokos til nultold for fastsatte mængder indtil den 31. december 2001. Den generelle præferenceordning vil blive forlænget indtil den 31. december 2004 ved en rådsforordning, og det vil derfor være nødvendigt også at forlænge ordningen for forarbejdede varer af jute og kokos til den 31. december 2004.
(3) De i denne forordning fastsatte foranstaltninger er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
I bilag III til forordning (EF) nr. 32/2000 skal teksten "fra 1.1.2000 til 31.12.2000 og fra 1.1.2001 til 31.12.2001" i femte kolonne ("Kontingentperiode") for ordrenumrene 09.0107, 09.0109 og 09.0111 erstattes af følgende tekst: "fra 1.1.2002 til 31.12.2002, fra 1.1.2003 til 31.12.2003 og fra 1.1.2004 til 31.12.2004".
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den finder anvendelse fra den 1. januar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 2001.

Labels: 3
17
1